03/11/2009 | Administración LocalMunicipal
Cariño
Postos mercado 4T09

ANUNCIO DE COBRAMENTO En cumprimento do disposto no artigo 88 do Regulamento xeral de recadación, aprobado por RD 1684/1990, do 20 de decembro, a proposta da Intervención e Tesourería deste Concello, esta alcaldía, con data 27 de outubro de 2009, ditou resolución de cobramento en período voluntario dos seguintes tributos: – Taxa por postos, barracas, casetas de venda, espectáculos ou atraccións situadas en terreo de uso público e industriais na rúa correpondente ó cuarto trimestre do ano 2009. Prazo: O prazo de ingreso en período voluntario será dende o día 1 de novembro de 2009 ata o 31 de decembro de 2009, ambos os dous inclusive, de conformidad eco establecido no art.87.2 do regulamento xeral de recadación, aprobado por RD 1684/90, do 20 de decembro. Modalidade de pagamento: O importe das débedas poderá ser satisfeito en entidades bancarias, nas contas restrinxidas de recadaión municipal, o ben nas oficinas de recadación municipal, sitas na Casa do Concello, en horario de 9 a 14 horas, de luns a venres, ambos os dous inclusive, nas que lle será entregado ós suxeitos pasivos ou obrigados ó pagamento o correspondente recibo acreditativo do ingreso. Unha vez transcorrido o prazo en período voluntario, as débedas serán esixidas polo procedemento de prema, reportando o recargo de prema, interese de demora e, no seu caso, as custas que se produzan de acordo co establecido nos artigos 88.2 d) e 100.2 do regulamento xeral de recadación. Cariño, 27 de outubro de 2009. O alcalde Asdo. José Luis Armada Castro EDICTO A Xunta de Goberno deste Concello, na sesión que tivo lugar o día 26 de outubro de 2009, aprobou os padróns fiscais de contribuíntes que deseguido se relacionan: – Taxa por postos, barracas, casetas de venda, espectáculos ou atraccións situadas en terreo de uso público e industriais na rúa correpondente ó cuarto trimestre do ano 2009. De conformidade co disposto no artigo 124 da Lei xeral tributaria e 88 do regulamento xeral de recadación, o citado padrón exponse ó público polo prazo de 15 días que contará a partir do seguinte ó da publicación deste anuncio no Boletín Oficial da Provincia. O presente anuncio ten o carácter de notificación colectiva ós contribuíntes, ó abeiro do disposto nos devanaditos artigos. Durante dito prazo os interesados poderán examinalo e formular contra as liquidacións que se notifican, perante a Xunta de Goberno, un recurso de reposición, de conformidade co previsto nos artigos 108 da Lei 7/1985 do 2 de abril, reguladora das bases do réxime local e 14 da Lei 39/1988 do 28 de decembro, reguladora das facendas locais, no prazo dun mes, que contará desde o día seguinte ó da súa presentación. Unha vez transcorrido un mes desde a interposición do recurso de reposición sen que teña recaído resolución en prazo, entenderase desestimado. Contra a resolución expresa do recurso de reposición poderase interpoñer un recurso contencioso administrativo, perante a Sala do Contencioso-Administrativo do Tribunal Superior de Xustiza de Galicia, no prazo de dous meses a contar desde o día seguinte ó da notificación da devandita resolución; se a resolucion non fose expresa, o prazo de interposición do recurso contencioso-administrativo será de seis meses, e contarase a partir do día seguinte a aquel en que deba entenderse presuntamente desetimado o recurso de reposición, sen prexuízo de interpoñer calquera outro recurso que se estime pertinente. Cariño, 27 de outubro de 2009. O alcalde Asdo. José Luis Armada Castro